6

ISIGIDIMI SAMAX0SA, SEPTEMBER 1, 1S83.

ndiswe ngabazaziyo ezozinto, bangafundiswa ngabangazaziyo. Eli ndilipendula ngeliti, “ Ukoyika u Yehova kusisiqalo sobulumko.” Indawo emayihlale itiwe tyaba xa kutetwa ngemfundiso yosapo. Ukuba kunjalo amatye la angafunyanwa futi enesabelo emsebenzini wokufundisa intsapo. Kanjalo izikolo ezi zosapo zaqalwa ngamatye, nditeta ukufundisa kuzo kambe. Ngezo mini isimilo esinjenge sika Mr. Rubbish besingaziva, nesandileyo namhla, nanjengokuba intsingiselo yale ngoma ibonisa iyingoma yomtshato eyazekayo kanjalo—

Ndiva besiti

Utitshal’ ugxotiwe, Wat’ukupendula *Bendingento kade !*

Ukuti amatye makakutshwe, kupambene nalamazwi ati yenza kowa- kelene naye oko unga nawe angakwenza kuwe. U M. P. akangetandi ukukutshwa emsebenzini awenzayo, kupela ngesizatu sokuba kuko omnye umntu ongawugciselayo lomsebenzi. Ubuqitala bomntu abuteti nto xa babusaziwa ekuqashweni kwake. Uqasha umaki owaka goso, akunakufumane umkupe ngeso sizatu ukuba ubumazi ukuba waka goso. Lendlela ingadala izidubedube. Iremente ezipeteyo ingafumane imkupe umfundisi, ngesizatwana sokuba omnye eshumayela bukali kunaye. Ndikumbula ngembeko eyam i Titshala eyati ukundifundisa eliculo, ‘ Oh that will be joyful to meet and part no more,’ yati ‘ Oh datili bi joju wa.. . no piti wa no pa no ma.’ Endati ukufunisela eliculo liti, ‘ Idatilisi ibupitipiti bo bawo no ma.’ Banga- ba abaninzi bayalikumbula eliculo: u Blijdschap wama Lawu. Le Titshala kwati exesheni kwafunwa emhlope efundileyo, yamana ukuti ngezituba ezitile, abantwana yakubaquba ngangogama enako, ibasa kwesofundileyo ngemivuyo nangemigcobo. Ekuhambeni kwexesha yatabata umsebenzi wokushumayela kwakupela, eyafela kuwo. Nditsho ke ndisiti lulo olu uhlobo lokushenxisa i Titshala ezingafundanga ezinezimilo, nolokungenisa ezifundileyo ezikwanezimilo : ngohlobo anditeti bushumayeli kangangokuba nditeta *indlela* engenzakalisiyo kongumsebenzi. Ukuba ke siyavumelana nakule ndawo ingaba lengxoxo ipelele *elizwini* kunokuba ipelele ekutini ingulowo akonye ngelokuti ndoyisile! Ngenteto ka Mr. Ross, M.A., unyanisile u E. Lamatye mayamkelwe, *cum grano* itiwe sa ityuwa. Ovela Pesheya ubona izinto ngeliso la Pesheya ; ukolisa ukuti akangele ngawemfundo, nohlobo lokufundisa, kanti kuko nezinye indawo engezisiti zikangelwe ; izitintelo, indlela yokuba imfundo iqutywa ngenteto yasemzini, isetyenzi- swa emasikweni olunye uhlanga, ingenampembelelo emakaya. Ovela Pesheya angati akangele indima aze ayeye, endaweni yokuba akangele nezipunzi ezidonyulweyo, neziduli ezimbiweyo, ukuze londinyana ibeko. Pesheya imfundo igangatelwe, ibaleka pezu kwemitantato, nendlela zololiwe; singati ukuba iliso letu limane lijonge apo lize kulinganisa izinto zeli lizwe nezelo, singatyafa imixelo, singayiboni into eyenziwayo kweli lizwe ; kufane nomntu obepandle elangeni akuqala ukungena endlwini ekuti zonke izinto azibone luzizi. I plan yase Heald Town ilungile kakulu, yokwenza ititshala abantu abangafundanga, ngabangafundanga nditeta abafunde isi Xosa sodwa. I diamond ifunyanwa kuqala ngemihlakulo erabaxa. Ngubani ongati kulungile ukutumela u B.A. aye kufundisa intsapo zamaqaba? ngokuba yiyo le i *principle* nentsingiselo yabati i Titshala ezingafundanga mazibebetwe! Ukuba e Heald Town kutunyelwa abantu abarabaxa ezindaweni ezirabaxa, nabantu abacocekileyo ezindaweni ezibucoceka, abadeli mabadele, ndiyancoma mna.

Kanjalo uti u M. P. izikolo zabantsundu mazizimele ngenyawo zazo, Akuko mtandi wohlanga ongateta amazwi ayinene kunala. U M. P. uyabona ukuba kudala sibelekiwe ngomhlope, ke ngoku uyancwina uti sinzima, uti u M. P. ndimenzelelele masingabi luhlanga Iwamanqiba. masipume kulwambulelo, indaba ka ‘ ungadinwa nangomso,’ ngokuba ngomso omhlope uyakudinwa asibeke pantsi yena elubala. Ngenteto yake u M. P. malunga nalendawo ndingati kufanel’ ukuba ubacapukela njengati abantwana abati bebadala balilele ukubelekwa; aba bantwana ngaba basati, Meme Rulumente! Meme Ngesi! u Rulumente nguguqu-guqu umap’ehluta. Ngumbuzo ka Gungxuka ndinyuke (see-saw). Izihlobo zetu zonke ezimhlope zingavuya zibone umntu ontsundu emi ngenyawo zake ngomso lo usayo, esishiyile esi sihlalo ati u E. Lamatye, no Wauchope, & Co. sisalungile. Umntu ontsundu makafunde ngezihlo ezenzekileyo, engenjalo ukufupi nento efileyo. Ngati ukulibele ukuhlutwa kwemipu *ngoburalarume,* nesenzo somhlope malunga nomzi wamaxamba.

Malungana nabafundisi abamhlope u M. P. siyamtelela, abalunyusi uhlanga: ewe bayatanda ukuba malunyuke luye ezulwini: kona ukuba malube nobuhlanga balo nokuba maluqabukele amalungelo alo akunjalo njengokuba sibona: sitsho singapikele ukuti kulendawo asinakuposisa. Ndiyaposisa njengomntu wonke watsho u Cranmersitsho nati. Ke siteta nje mna andityudisi ngenxa yokolo *emandleni empilo,* nje ngowetu. Andingehambi ndigxekeza abafundisi ngokuba ndisiti into endiyitetayo ayisayi kucumka ngokuba *inamandla empilo.* Zininzi izinto ezinamandla empilo eziselelwayo nezifaneleyo kanjako, zide okwenene zife ngoko kuncwatywa. Tina ke ekumteleleni kwetu

u wetu, sibeke iliso ku Paulusi owati enembeko enkulu nje kubafundisi njengokuba wayibonakalisayo kum Perisite omkulu—noko wanyanzeleka ukuba asalate isiposo sika Petrosi awasenza akufikelwa lundwendwe oluvela ku Yakobi. U M. P. ubeka intonga emandleni empilo; apa ndiva ivumba le *metaphysics,* boyiqonda na ke abangafundanga ? Abafundileyo nabo okanye bangafike bangaxinzeleli kuleyo yake indawo. Utini u Whately encwadini yake yendlela zoku-picota (Logic) ? “ Whatever may be the inherent vigour of a plant, it will neither be fruitful nor flourishing till it meets with a suitable soil and culture.’’ Oku kukuti, “ Nokuba selengakananina amandla empilo yesityalo asiyi kukula, singaxakati singahlangananga namalungelo omhlaba nokulinyelwa.” Ke mna apa ndibuye ndilandele ingcingane nomoya we Old Catholics eziti, umoya wokutanda isimeko awupambene nomoya wokwalata izonakalo, nezonakaliso zaso ; kanjalo uhlangene nesibalo esiti, “ Meliora sunt vulnera diligentis, quam fraudultenta oscula odientis.”—Vide Imizek. 27.6. Kanjalo zibuye ziti uti umfundisi owaye yintloko ngemini zake : “ Falsitas sub velamine sanctitatis tolerari non debet.” i.e. Abuvumelekile ubuxoki nokuba sebupantsi kwebatyi ezimnyama (manditsho ukucacisa.) Babuye bati uti u S. Bernard ‘ belius est ut Scandalum oriatur quam veritas relinquatur.” i.e. Kunokuba inyaniso ishiywe, makuvakaliewe ihlazo.”

Ngokupela siti ke u M. P. akafuni kuba ngumgxeki, wezonto ingqoboko iti mazibekwe, kodwa walata izinto ezigushekekileyo, nezingaba luncedo emntwini ontsundu zivelisiwe zakangelwa, ngoko makapulapulwe ngenyameko nangembeko.

Hadi Waseluhlangeni.

IZINTO NGEZINTO.

U-Dr. H. Evebbett obengomele Isitili sakwa Komani e Parlamente ubube ngo 24 August.

Ibedengu.—E Kimberley indoda abati ngu Meyerstim, idliwe i £10 ngokutengisa ngenyama ebingafanele kuba ingadliwa.

Ngati u Blayi (Capt. Blyth) ngoku uyacaca okobekuke kwavakala ukuba ulele, ngati ngoku inxenye yabe Sutu selibukoliswa nguye.

Umbane.—E Cumakala, kusand’ukwenzeka ingozi yo- mbane, ubete abahambi bababini uyise nonyana, amadoda abepuma e Tyume.

Kwenzekile ebesisakuteta.—Ngoku bavela ngamacalana onke abati u Cetywayo uhleli, bade abanye babe ngabambone ngamehlo.

Bokumbula abalesi betu ukuba kwesigqitileyo sakanka- nkanya ukubanjwa kuka O’Brien, owayeranelwa ukuba utengise ngemipu ; lendoda ke igwetyelwe inyanga ezintandatu.

I-Palamente.— Amalungu eliqumru seleqalile ukugoduka ngamanye. Abasesimeni sokwazi bacinga ngokuba ingati mhlaimbi ivalwe kwapakati kwezi veki zimbini siziqalileyo.

Ukubulala okulihlazo.—E Sinqenqeni kuko i Lawu elibete umfazi ngenduku wada wafa. Likangakangele *igqira* lifike wonke umzimba lo uzinduli. Umbulali lowo usezandleni.

E-Lusutu.—Kuvakala ukuba isininzi sabe Sutu siyakoIwa lolulaulo sipantsi kwalo ngoku, nakuba abaka Masumpa bona bengavisisani nalo kanye, ngangokude inxenye ingene nakoma Free State, njalo njalo.

U O’Donnel umbanjwa.—Ngalendoda kugqitywe kwe- lokuba mayibekiswe e England apo yozipendulela kona, abafundi betu bokumbula ukuba lendoda yileya yabulala u Carey. Yenjenjeya ke ngedlulileyo iveki.

Indaba yasema Xambeni.—Lendawo ibibuye yangeniswa kanjako, kwindlu encinane e Parlamente, noko ibiseyilixesha lesibini eli ingeniswa yamkewle ingaxoxwanga. Koti ke emva koku, ibekiswe kwindlu enkulu apo ke yogqitywa.

Izikolo zangapandle.—*Iholide* yentsuku ezilishumi yezikolo iyakuqala ngolwesi-Hlanu, ngosuku Iwamashumi mabini anesitandatu (26) lo September lo. Umsebenzi wezikolo uqalwa kwakona ngolwesi-Bini, ngolwesixenxe (7) lo October.

Obulewe ngumbane.—Elase Monti libika indaba zokuba e Nxarunu kuko umfo obetwe ngumbane esendlwini, kunye nomfazi obehleli ngakuye nakuba ke yena engafanga. Ngokwelasema Xoseni isiko ukuncwatywa kwake sekusuke kwawiselwa indlu leyo pezu kwake.